„ Ég er svona Samúel Örn þessara kosninga , “ segir Lúðvík Geirsson , bæjarstjóri Hafnarfjarðar sem segir það ekki sáluhjálparatriði hvort hann detti inn sem jöfnunarþingmaður eða einhver annar Samfylkingarmaður . Hann telur gott gengi Samfylkingarinnar útskýrast á evrópustefnu flokksins . Samfylkingin nær ekki því kjörfylgi sem flokkurinn hafði árið 2003 ef niðurstöður verða þær sömu þegar búið er að telja öll atkvæði og þau eru núna . Árið 2003 hlaut flokkurinn 31% atkvæða . Eins og staðan er núna er flokkurinn með tæplega 30% atkvæða . Flokkurinn var hins vegar með heldur minna fylgi fyrst þegar Samfylkingin bauð fram árið 1999 og árið 2007 , en þá var fylgið 26,8% . Nokkuð hefur breyst síðan Vísir sagði frá því að þingmenn væru að detta út fyrr í nótt . Formaður þingflokks Sjálfstæðismanna , Arnbjörg Sveinsdóttir , er dottinn inn sem jöfnunarþingmaður í norðausturkjördæmi . Þá er Birgir Ármannsson kominn á þing á ný sem jöfnunarþingmaður . Samkvæmt nýjustu tölum eru tuttugu og sjö nýir þingmenn að fara hefja sitt fyrsta kjörtímabil á Alþingi . Flestir þeirra tilheyra Samfylkingunni , eða níu þingmenn . Samfylkingin er jafnframt með mestu endurnýjunina . Það koma hinsvegar fæstir nýjir þingmenn frá Sjálfstæðisflokknum og því endurnýjun flokksins minnst . Töluvert af sitjandi þingmönnum eru að detta út , þar af eru fjórir þingmenn Sjálfstæðisflokksins , þar á meðal þingflokksformaðurinn . Það eru Arnbjörg Sveinsdóttir , Birgir Ármannsson , Ásta Möller og svo Jón Gunnarsson . Varaþingmaðurinn Erla Ósk Ásgeirsdóttir er ekki heldur inni á þingi . Formaður þingflokks Sjálfstæðisflokksins , Arnbjörg Sveinsdóttir er ekki inni á þingi samkvæmt nýjustu tölum úr norðaustukjördæmi . Sjálfstæðisflokkurinn tapar talsvert í kjördæminu . Þingmaðurinn Kristján Þór Júlíusson og svo Tryggvi Þór Herbertsson eru öruggir inn . Þau Steingrímur J. Sigfússon og Jóhanna Sigurðardóttir segja bæði vel koma til greina að halda áfram með utanþingsráðherra . Þau voru spurð að þessu í formannaspjalli á Ríkisútvarpinu . Þau sögðu bæði ákaflega góða reynslu af því að fá þau Gylfa Magnússon viðskiptaráðherra og Rögnu Árnadóttur til liðs við ríkisstjórnina þrátt fyrir að þau sitji ekki á þingi . „ Þetta er grautfúlt , " sagði þorgerður Katrín Gunnarsdóttir , varaformaður sjálfstæðisflokksins um afhroð Sjálfstæðisflokksins í kosningunum í viðtali á RÚV . Hún sagði að flokkurinn þyrfti að halda áfram , ekki mætti dvelja í fortíðinni heldur horfa fram á við og læra af reynslunni : „ Eins og ég segi alltaf , það er eitt skref til hægri og ekkert til vinstri . " Meginniðurstaða kosninganna er sú að Samfylkingin hefur tekið við lykilstöðu Sjálfstæðisflokksins sem stærsti flokkur landsins . Þetta gerir það að verkum að Samfylkingin hefur nú möguleika á því að mynda meirihluta með einum flokki hvort sem er til vinstri eða hægri við sig .